سه‌فين دزه‌يى قسه‌كه‌ر فه‌رمى وه‌ناو حكومه‌ت هه‌رێم له‌ لێدوانيگ ك(شه‌فه‌ق نيوز)ئاگادارى بوى، وت: وه‌ختيگ ك وه‌زير خارجيه‌ى قه‌ته‌رى له‌ ئايار گوزه‌يشت سه‌ردان به‌غدا كرد له‌ به‌رنامه‌ى ئه‌وه‌ بوى سه‌ردان هه‌رێم كوردستانيش بكا، وه‌لى له‌و وه‌خته‌ ده‌رفه‌ت نه‌وى ئه‌را ئه‌و سه‌ردانه‌و هه‌ر وه‌و خاتريشه‌ سه‌ردانه‌گه‌ى ئه‌را هه‌رێم ئيسه‌ ئه‌نجام دريا.
دزه‌يى هه‌ميش وت: قه‌ته‌ر وه‌ ته‌مامى ئاماده‌گى خوه‌ى ده‌رخستگه‌ ئه‌را پيشكه‌شكردن ده‌سميه‌ت و هاوكاريكردن كووچبه‌ره‌يل له‌ هه‌رێم كوردستان.
